Maxwell Anderson

Bakgrunn og virke

Anderson studerte engelsk litteratur ved University of North Dakota i Grand Forks og ble senere ansatt som rektor ved høystadieskole i Minnewaukan, Nord-Dakota, men ble avskjediget da han snakket om sine pasifistiske meninger overfor elevene. Han flyttet da til California og fortsatte sine studier ved Stanford University i Silicon Valley. Etter dette arbeidet han som lærer ved et gymnas i San Francisco inntil han på nytt fikk avskjed etter å ha gitt sin støtte til en elev som var motstander av våpen.
Etter sine forsøk som lærer fikk en stilling i dagspressen og flyttet etterhvert til New York. Her begynte å skrive teaterstykker samtidig som han jobbet som journalist. Etter en tid jobbet han utelukkende for teateret.
Han skrev et stort antall velkjente skuespill og han var en av de meget få dramatikere som skrev på blankvers. I 1933 fikk han Pulitzerprisen for drama for sitt politiske drama Both Your Houses.
Anderson trodde sterkt på menneskets verdighet, humanisme er kanskje et for sterkt ord, og mange av hans skuespill fokuserer på sammenhenger som frihet og rettferdighet. Anderson kan sannsynligvis få æren for at poesi ble populært i moderne drama. Han valgte å skrive i ensomhet, foretrakk å skrive i spiralbudne notatblokker for hånd, og avslo å være tilstede på premierene av sine egne stykker.
Han nøt stor kommersiell suksess med en rekke teaterstykker som hadde handling fra Tudortiden. Et bestemt stykke, Anne of the Thousand Days, fortellingen om Henrik VIII av Englands ekteskap og henrettelse av Anne Boleyn, var en stor suksess på scenen i 1948, men ble ikke filmatisert før etter 21 år, kanskje på grunn av sensuren ettersom ordet «bastard» ble brukt flere ganger og stykkets åpne diskusjon om seksuelle forhold. Det hadde premiere på Broadway med Rex Harrison og Joyce Redman i hovedrollene, og i 1969 ble det en Oscar-vinnende film (for kostymer!) med Richard Burton og Geneviève Bujold i de samme rollene. Teaterstykket blir fortsatt framført i dag.
Et annet av hans Tudorstykker, Elizabeth the Queen, ble laget film av under tittelen The Private Lives of Elizabeth and Essex (1939) med den legendariske skuespilleren Bette Davis i den kvinnelige hovedrollen og Errol Flynn som den mannlige kjekkasen. En av hans andre stykker som også involverte Elizabeth I av England var Mary of Scotland (1936) ble også filmatisert, men ikke med samme suksess i 1936 med Katharine Hepburn som Maria I av Skottland, Fredric March som jarlen av Bothwell, og Florence Eldridge som dronning Elizabeth. Teaterstykket har dog vært en suksess på Broadway med Helen Hayes i hovedrollen.

Privatliv

Anderson giftet seg med Margaret Haskett, en tidligere klassekamerat, den 1. august 1911 i Bottineau, North Dakota. De fikk tre sønner, Quentin, Alan, og Terence. Margaret døde av kreft den 22. februar 1931. Anderson bodde deretter med Gertrude «Mab» Higger fra og med oktober 1933. En datter, Hesper, ble født 2. august 1934. Gertrude begikk selvmord den 21. mars 1953 og hennes datter Hesper (som var filmmanusforfatter til filmen Children of a Lesser God, skrev en bok med tittelen South Mountain Road: A Daughter's Journey of Discovery om hvordan hun etter morens selvmord oppdaget at foreldre aldri hadde vært gift. Maxwell Anderson giftet seg likevel en gang til, da til Gilda Hazard den 6. juni 1954.
Maxwell Anderson døde i Stamford, Connecticut, den 28. februar 1959, to dager etter at han hadde fått et slag.